
P R A E F A M E N. 


Quum  solennes  ex  more  maiorum  ritus  postulent,  ut 
qui  summos  in  arte  salutari  honores  ambierit,  inaugurale 
eruditionis  specimen  publico  examini  submittat,  non  ita 
male  huic  rei  satisfacere  mihi  visus  sum,  dum  thema 
elaborandum  eligerem,  quod  nec  inutile  mihi,  nec  aliis 
ingratum  esse  posset.  Utrique  rationi  casus  hic  memora- 
bilis, cuius  accuratiorem  observationem  praeceptoris  di- 
lectissimi summeque  colendi  Ulustriss.  Himly  auspiciis  de- 
beo, probe  respondere  videtur,  quum  largam  cogitandi 
materiem  offerat  et  singularitate  multis  praeferendus  sit. 

Ne  quis  autem  miretur,  quod  generalem  adeo  titulum 
usurpayerim,  necesse  erit,  ut  praemittam,  nullum,  quem 

V;  ' • ' /•  ' • 


V\,  * . ^ 

8 " ' 

omnino  liic  aequiparet,  morbum  mihi  innotuisse,  quare  vi- 
rorum doctiorum  arbitrio  rem  diiudicandam  tradere  malue- 
rim. At  si  non  parem  in  cotiscribendo  et  elaborando  illo 
laudem  meruerim,  quam  pictorem  delineando  sibi  parasse 
latendum  est,  lectoris  benevoli  indulgentiam  tum  ob  rei 
ipsius  novitatem,  tum  ob  adversantes  tironi  difficultates 
facile  nacturunr  me  esse  spero. 


* _■«  « 


HISTORIA  MORBI. 


Theresia  Schmalstich,  septem  annorum  puella,  Desin- 
gerodae,  pago  Gottingae  vicino,  a pauperibus  parentibus 
nata,  ad  quartum  usque  aetatis  annum,  quamvis  semper 
tenerae  constitutionis  fuerat,  bona  valetudine  fructa  est. 
Quo  eodem  tamen  anno  exanthematicus  eam  morbus  in- 
vasit, qui  plures  tum  temporis  eiusdem  loci  infantes  cor- 
ripuit, partimque  morte  abstulit,  cuius  quidem  nomen 
certum  reddere  nequeo,  quum  parentes,  qui  suis  negotiis 
occupati  minus  infantem  curare  potuerant,  symptomatum 
ignari  communi  pluribus  exanthematibus  nomine,  Friesel , 
eum  signarent.  Ex  hoc  tamen  morbo  post  plurium  heb- 
domadum affectionem  sine  ullo  artis  auxilio  reconvaluit, 
quin  ulla  noxa  inde  remansisse  videretur. 

Non  ita  multo  post  autem  prima  iam  debilitatis  syste- 
matis lymphatici,  exanthematicorum  morborum  tam  cre- 
brae pedisequae,  vestigia  apparuerunt,  quum  glandulae  fu- 
gaces in  cervice  orirentur,  quas  capitis  impetigo  exciperet. 
Qua  quidem  impetigine  infans,  in  ceteri  tamen  corporis 
satis  bona  valetudine,  plures  per  menses  vexata  erat,  cum 
parentes  munditiei  causa,  ut  aiebant,  noxium  haud  raro 
consilium  caperent,  comam  abscindendi,  quoinde  celerrime 
evanuit. 

Iamque  quinto  aetatis  anno  in  dextro  femore,  interiori 
magis  latere  vastoque  interno  musculo  fere  medio,  tumor 
parvulus  subito  apparuit,  a fabae  magnitudine  ad  eam 
nucis  iuglandis  accrescens,  e cutis  superficie  parum  emi- 
nens, tactu  durus,  cumque  integumentis,  quae  rubicun- 
dum super  eo  colorem  acceperant,  mobilis,  quique  neque 
in  origine  ipsa,  neque  externa  pressione  adhibita  ingratum 
doloris  sensum  excitaret.  Qui  ubi  dictam  magnitudinem 
esset  assecutus,  absque  suppuratione  sponte  iterum  de- 
crescere coepit,  tandemque  relicta,  quo  fuerat,  foveola 
penitus  auffugiit. 

Vixque  vero  tumor  hic  evanuerat,  quum  dextra  in 
gena,  inferiori  processus  cygomatici  maxillae  superioris 
in  margine,  alius  gigneretur,  qui  paulatim  increscendo 
eandem  atque  ille  magnitudinem  attingeret.  Isque  tamen 

cum  continuo  increscere  videretur,  et  tum  sua  super  cu- 
tem elevatione,  tum  excellente  prae  ceteris  partibus  ru- 
bore, faciem  aliquid  deturparet,  non  potuerunt  parentes, 
quin  vicinae  urbis  chirurgum  ea  de  re  consulerent.  Qui 
quidem  locale  malum  videre  opinatus,  remediis  corroden- 
tibus et  causticis  repetita  vice  uti  sese  non  abstinuit.  In- 
certum haccene  curandi  methodo,  an  potius  et  sua  sponte, 
sicuti  prior  femoris,  hic  quoque  tumor  temporis  tractu 
disparuit',  foveamque  planam,  reliquit,  quae  et  postea  con- 
spicua erat. 

Propemodum  autem  parentes  sanam  putabant  filiam, 
quum  tertio  etiam  unus  in  laeva  nasi  parte,  et  quatuor  in 
gena  sinistra  tumores,  pollicis  circiter  latitudine  ab  invi- 
cem remoti,  eadem  ac  qua  dextra  affecta  fuerat  regione, 
prorumperent,  dum  a macula  quasi  rubra  incipere  vide- 
rentur. Tandem  extremitates  quoque  eadem  mala  per- 
pessae sunt,  quippe  cum  similia  pedetentim  tubera  in 
dextri  lateris  primum  brachio  et  antibrachio,  deinde  in 
femore  et  crure  sese  attollerent , lentoque  passu  pro- 
grederentur. 

Quia  vero  parentes  mali  diuturnitatem  cognoverant, 
nec  de  doloribus,  nec  alia  aegritudine  infans  querimonias 
agebat,  imo  ceteroquin  sana  credebatur,  iidem  a medico- 
rum consultatione  ob  rerum,  quibus  versabantur,  angustias 

abhorruerunt,  eorum  remediorum  usu  acquiescentes,  quae 
ab  amico  aut  vicino  ipsis  suaderentur. 

Tantum  de  morbi  origine  secundum  patris  relationem. 

Fuit  7.  Ian.  hui.  anni,  biennio  post  primam  mali  ap- 
paritionem, quum  idem  prima  vice  cum  filia  clinicum 
medico  chirurgicum,  quod  praeceptoris  maxime  venerandi 
lllustriss.  Himly  sub  auspiciis  floret,  auxilium  petiturus 
adiret. 

In  sinistra  puellae  gena  tumorem  conspeximus  paullo 
inaequalem , ab  inferiore  zygomatis  margine  ad  eam  ma- 
xillae inferioris  pertinentem,  colore  intense  rubro,  a di- 
giti pressu  parum  moderato,  vasculisque  cutaneis  hic  illic 
satis  conspicuis,  ita  ut  externa  facies  angiectasiam  facile 
aemularetur.  Tactu  explorantibus  duritiem  obtulit,  nec 
in  foveam  comprimi  passus  est,  simulque  intermedia  ex- 
cavatione, etsi  non  ita  manifesta,  quadruplicem  originem 
prodidit.  Cum  cute  mobilis  fuit,  excepto  eo  loco,  quo 
maxillae  inferioris  marginem  occupaverat,  ubi  osteostea- 
tomati  haud  dissimilis  , cum  ipso  osse  arcte  cohaerere  vi- 
debatur. Ceterum  non  introrsum  quidem  imminuit,  at 
prohibuit  tamen,  quominus  eo  in  oris  latere  ciborum  ma- 
sticatio perfici  posset ; neque  autem  maxillae  motu,  neque 
graviori  etiam  pressione  dolor  exortus  est.  Eandem  vero 

indolem  reliqui  etiam  tumores,  qui  nasum  et  extremitates 
obsidebant,  quorum  maximi,  alter  in  condylo  femoris  dex- 
tri interno,  alter  in  inferiori  surae  parte,  ovi  columbini 
magnitudine  gaudebant,  praebuerunt;  eo  nonnisi  dispares, 
quod  cum  integumentis  communibus  undique  moveri  pos- 
cent, et  colore  levius  rubro  superfunderentur. 

In  hac  morbi  diuturnitate,  tenera  corporis  constitutione, 
humili,  quo  paterna  domo  fruebatur,  victu  tantaque  et  in- 
crescente indies  productione  spuria  omnino  miratu  dignum 
fuit , vires  infantis  tantopere  etiam  fuisse  conservatas. 
Etiamsi  enim  palleret  facies,  et  corpus  emacuisset,  non- 
dum aperta  tamen  febris  hecticae  signa  adfuerunt,  quum 
naturalis  linguae  rubor,  appetitus  Imodicus  nec  aucta  si- 
tis, concoctio  bona,  excretio  alvi  conveniens,  sudores  nul- 
li, pulsusque  modice  frequens , siquidem,  ut  facile  collucet, 
paullo  debilior,  animadvertendi  essent.  Quod  omne,  ni 
graviter  erro,  ei  potissime  debebatur,  quod  sanis  infans  di- 
gestionis organis  doloribus  hucusque  caruerat,  unde  somnus 
et  appetitus  potuissent  turbari. 

Interim  examine  strenue  instituto,  vix  certa  huius 
morbi  causa  innotuit;  syphilitici  certe  contagii,  quod  mul- 
tifarias non  ita  raro  malorum  formas  aut  per  se,  aut  alio- 
rum morborum  connubio  gignit,  infectio  a parentibus  ne- 
quaquam concessa  est.  Pater,  qui  faber  est  murarius,  a 

prima  iuventute  nunquam  morbo  se  laborasse  affirmabat; 
a matre  tamen,  quippe  quae,  etsi  nunc  robusto  corporis 
habitu,  infantili  aetate  crebris  glandularum  inflammatio- 
nibus capitisque  impetigine  affecta  fuerat,  familiaris  scro- 
pliularum  dispositio  in  proles  transiisse  videbatur.  Nam- 
que ex  tribus,  quibus  misera  gaudebat,  sororibus  duae, 
e priori  matrimonio,  in  quo  pater  cum  uxoris  hodiernae 
iam  sorore  vixerat,  ortae,  et  externo  corporis  habitu,  et 
capitis  impetigine,  tertia  autem  et  germana  soror,  vix- 
dum annum  nata,  tumida  pone  maxillam  inferiorem  glan- 
dula scropliulosi  morbi  indicia  tulerunt. 

Propter  tam  singularem  morbi  formam  puella  in  nosoco- 
mium recepta  est.  Quumque  autem  vires  satis  bonae  videren- 
tur nec  diarrhoea  impedimento  esset,  iuxta  levem  sed  nutri- 
entem diaetam  parvae  hydrarg.  mur.  mit.  doses  porrectae 
sunt,  cuius  remedii  usus  ob  praecipuam,  quam  exercet  in 
systema  lymphaticum  vim,  agnitamque  inde  in  coercenda 
productione  recente  utilitatem  statui  maxime  convenire  et 
respondere  credebatur.  Iam  a primo  fere  die  puella,  do- 
mum revertendi  desiderio  ancta,  cibis  se  abstinere  coe- 
pit, moxque  de  alvi,  in  pressione  tamen  non  adeo  sensi- 
lis nec  tensae,  doloribus  conquesta  est,  donec,  arteriarum 
ictibus  auctis,  sanguis  e naribus  efluxit,  et  ascaris  lum- 
bricoides  ore  eiectus  est.  Ex  quo  uno  quum  in  socios 
plures  esset  coniectandum,  qui  in  aucta  nunc  corporis 

Sensibilitate  alvi  dolores  perque  consensum  epistaxin  pro- 
vocarent, quae  eo  facilius  oriri  debebat,  quia  suppressis 
vel  degeneratis  vasis  externis  maior  maiori  vi  sanguinis 
moles  in  arteriam  maxillarem  internam,  eiusque  ramos 
irrueret,  hydrarg.  muriat.  mit.  dosibus  radicis  ialappae 
et  Valerianae  aliquot  grana  addita  sunt.  Altero  iam  die 
alvo  leniter  mota  plures  lumbrici  abierunt,  quoinde  de- 
siit dolor,  nec  narium  haemorrhagia  constitutioni  maxime 
noxia,  quae  aliquoties  interea  redierat,  amplius  repetita 
est.  Pristino  igitur  statu  restituto  pulveres  priores  con- 
tinuati. 

Memoratu  dignum  est,  primis  statim  diebus  tumores, 
praesertim  qui  ad  genu  et  malam  erat,  evidenter  decre- 
visse, ita  ut  proximi  singulas  quasque  portiones  tactu 
melius  discernere  liceret  5 quod  sin  minus  hydrargyri  effi- 
caciae, seu  productae  eo  resorbtioni  soli  adscribere  volue- 
rim, nullo  tamen  modo  cutis,  propter  imminutum  telae 
cellulosae  tonum,  collapsui  tribuendum  fuit.  Quanta  au- 
tem  decreverant  celeritate,  tanta  ad  prius  volumen  rever- 
terunt. 

Quum  pater  negotiorum  causa  in  nosocomio  diutius 
morari  nequiret,  nec  sola  manere  perferret  puella,  pulve- 
res rariori  securitatis  causa  dosi  dare  iussus,  praestita  fide, 
ut  finito  statim  pulverum  usu,  aut  prius  etiam,  si  quae 


alicuius  momenti  mutatio  evenerit,  pro  tempestatis  ratione 
aut  solus,  aut  cum  filia  venturus  esset,  d.  22.  Ian.  domum 
rediit. 


D.  29.  Ian.  retulit  idem,  aliquot  quidem  extremitatum 
tumores  decrevisse,  faciei  autem  tumorem  esse  auctum  $ 
ceterum  infantem  satis  bona  valetudine  frui.  Quare  pul- 
veres repetiti. 


D.  5.  Febr. , quo  die  aegrota  in  clinico  iterum  produ- 
cebatur, patris  de  incremento  faciei  tumoris  relationem  cum 
vero  congruere  vidimus,  dum  latiori  utrinque  ambitu  ad 
oculum  aurisque  concham  tenderet,  eumque  in  modum, 
ut  palpebrarum  rima  admodum  imminueretur,  et  trago  re- 
presso meatus  auditorius  coarctari  et  coangustari  inciperet. 
Ceterum  tantum  abfuit , ut  extremitatum  tubera  de- 
creverint , ut  potius  volumine  maiori  apparerent.  In- 
terea tamen  corporis  macies  non  aucta  , nec  ciborum 
appetitus  et  concoctio  impediti  ac  turbati  fuere.  Quum 
nulla  etiam  salivationis  appropinquantis  signa  nec  di- 
arrhoea vel  alia  impedimenta  obvia  darentur,  pulveres 
reiterati  sunt. 


D.  19.  Febr.  tamen,  quum  pater  redintegro  continui 
tumorum  incrementi  nuntium  ferret,  hydr.  mur.  mit.  loco 
hydr.  stibiato  sulphuratum  adhibitum  est,  tum  quia  pater 


saepias  veniendo,  aut  infantem  secum  ducendo  impedieba- 
tur et  diu  iam  illud  praeparatum  sumtum  erat,  tum  quia 
vires  infantis  plus  plusque  languescebant.  Insuper,  dum  coeli 
tempestas  faveret,  balnea  tepida  ex  herbis  aromaticis  lau- 
data sunt. 

Ad  d.  2.  Mart.  sub  horum  medicaminum  usu  nec  forma 
nec  volumen  tumorum  sese  immutaverat,  et  omnino  sta- 
tus fere  idem  observabatur,  inde  illorum  adhibitione  per- 
severatum. 

Eo  maior  autem  d.  17.  Mart.  mutatio  reperiebatur,  ad 
quem  usque  diem  genae  tumor  non  solum  adeo  proces- 
serat, ut  a maxillae  inferioris  margine  tempus  transgre- 
diendo capillum  attingeret,  meatumque  auditorium  antico 
pariete  reverso  penitus  clauderet,  sed  palpebras  etiam  ita 
deformes  reddiderat,  ut  tumidae  prominerent,  perfectaque 
iam  coarctatae  rimae  obstructione  omnem  lucis  aditum  in- 
terciperent. Iamque  evecti  ad  summum  magnitudinis  gra- 
dum tumoris  longitudo  sex  et  dimidiam,  latitudo  contra 
quinque  fere  uncias  continuit. 

In  medio  paululum  subsedisse  videbatur,  color  vero 
idem  manserat,  praeterquam  quod  nonnullis  in  locis,  prae- 
cipue in  inferiori  versus  aurem  parte  et  palpebra  inferiore 
saturatior  magisque  violaceus  evasisset.  Nasi  tumor  ab 

apice  ad  radicem  fere  usque  pertinuit,  et  colore  perluci- 
diori vestitus  eam  naso  a sinistro  latere  speciem  praebuit, 
ac  si  totus  informem  in  massam  degenerasset.  Nec  minus 
quoque  extremitatum  tubera  increverant,  quorum  quod 
summum  bracilium  et  inferiorem  suram  tenebat,  ovo  gal- 
linaceo dissecto  ambitus  ratione  vix  cederent. 

Iamque  iam,  quod  diu  praevidendum  erat,  eo  clarius 
enituit,  genae  saltem  tumorem,  quippe  horribilem  vastitie, 
non  posse  dissipari,  sed  suppurationem,  quae  iam  minis 
instabat,  esse  inevitabilem,  eamque  eo  magis  metuendam, 
quum  aliquo  ex  tempore  vires  cito  labefactari  videbantur. 
Ad  iuvandam  itaque  naturam,  diaeta  quam  maxime  nu- 
triente commendata,  cataplasmata  emollientia  praescripta 
sunt*). 

D.  25.  Mart.  tamen  non  ita  magnitudinem  quam  for- 
mam variaverat 5 nam  pro  exulceratione  exspectata,  in  me- 
dio, ubi  iam  antea,  ut  modo  diximus,  subsederat,  ita  col- 
lapsus vel  corrugatus  fuit,  ut  nulla  fere  cum  re  melius, 


*)  Etsi  quidem  rebus  ita  comparatis,  quandoquidem  summum 
magnitudinis  fastigium  faciei  tumor  adeptus  erat,  eius  de- 
lineationem tum  temporis  fieri  lubens  curassem,  tamen,  cum 
patri  aegrotae  non  tantum  a negotiis  vacaret,  coactum  me 
vidi,  idem  in  d.  25.  Mart.  differre,  (cf.  Tab,  I.) 

quam  languescente  cum  fructu  comparari  potuerit.  Eo- 
dem autem  in  loco  crustulis  aut  squamulis  tenuibus  , ex 
nigro  griseis  obtectus  apparuit,  quae  inde  pollicari  latitu- 
dine in  peripheriam  tendebant.  Haecque  crusta  in  medio 
et  quo  ad  inferius  vergeret  crassissima,  versus  latera  ita 
fuit  tenuis,  ut  paulatim  omnino  desineret.  Nasi  etiam 
tumor  hic  illic  crustulis  obduci  coepit.  Verum  et  color 
saturationis  finem  consecutus  erat,  dum  ab  infima  tumoris 
parte,  qua  maxillae  inferiori  insidebat,  ad  aurem  usque, 
et  a palpebra  inferiore  oblique  deorsim  ad  crustarum  us- 
que initium  in  coeruleum  abiret,  quin  tamen  ulla  tempe- 
raturae, aut  duritiei  permutatio  oborta  esset.  Ceteri  tu- 
mores plane  iidem  manserant. 

Ab  eo  tempore  morbus  velociori  passu  progressurus 
esse  videbatur,  dum  animi  hilaritas  ciborumque  appetitus 
magis  magisque  diminuerentur,  arteriarum  ictus  frequen- 
tiores  et  celeriores  fierent,  et  corpus  maiori  indies  macie 
corriperetur,  ita  ut  unica  propemodum  superesset  indica- 
tio, reliquas  corporis  vires  fulciendi  et  servandi,  ne  sup- 
purationi, si  quae  oriretur,  infans  statim  succumberet. 
Qua  quidem  mente  Tinct.  ferri  muriat.  data  est,  cuius 
usum  nec  systema  sanguiferum  nimis  activum,  nec  nimia 
digestionis  debilitas  aut  alicuius  organi  affectio  conlrain- 
dicaret,  quamque  constat  maximum  esse  remedium,  ad 

naturae  expellendis  glandulis  scrophulosis  occupatae  suc- 
currendum. 

* ■ 1 «fi  1 * 

D.  14.  April.  pater  retulit,  nonnullis  iam  diebus  post 
medium  genae  tumorem  ruptum  et  exulceratum  esse,  in- 
deque  conum  quasi  album  eminuisse,  quem  cum  forcipe 
protrahere  conatus,  in  qua  rudi  etiam  operatione  nullum 
puella  dolorem  perciperet,  eruere  non  potuerit. 

ii*  . > , _ cV  ’ 

Quo  cono  suppuratione  deleto  vorticem  purulentum 
ad  dimidium  fere  iterum  coaluisse,  et  prope  eum  exor- 
tum esse  alium,  ex  quo  praeteritarum  una  nocte  merum 
sanguinem  effluxisse,  ita  ut  lodix  et  indusium  maduerint j 
quod  in  prima  quidem  etiam  tumoris  apertura , attamen 
minori  copia  ante  duas  hebdomades  accidisset.  Ceteros 
tumores  esse  eosdem,  nisi  forte  brachii  ille  increverit. 

Quod  vero  post  ferri  usum  nihil  evenerat,  unde  con- 
traindicatio  fieret,  nec  enim  ex  haemorrhagia  hac  ullam 
desumere  licuit,  in  eodem  nihil  mutatum  est. 

Verum  enim  vero  quum  interea  feriae  appropinquas- 
sent,  et  pater  frustraneum  iter  sese  facturum  esse  puta- 
ret, mensis  integer  absque  ullo  nuntio  praeterfluxit,  do- 
nec, ut  de  vita  aut  morte  certior  fierem,  rerumque  simul 
domesticarum  conditiones  cognoscerem,  fine  Maii  eo  pro- 

ficiscendi  consilium  cepi.  Vivum  quidem  reperi  infantem 
at  tali  statu  versantem,  ut  certa  mors  praevidenda  esset. 

Totum  enim  corpus  magis  emaciatum,  etHippocratica  fere 
ab  altero  latere  facies,  ab  altero  foedo  ulcere  deturpata  fuit, 
quod  totum  fere  locum,  herpeticis  crustis  antea  obtectum 
corripuerat,  vixque  infantili  pugno  poterat  expleri.  Margines 
eius  inaequales,  duri,  acuti,  nec  colore  distincti,  fundus,  ex- 
crescendis fungosis  nusquam  luxuriantibus,  planus,  ea  tamen 
ratione  inaequalis  fuit,  quod  ulcus  infra  zygomate  altius 
peteret,  primoque  intuitu  in  ipsum  os  penetrare  videretur. 

In  superficie  autem  modice  tenax  et  subflavum  pus 
secernebatur,  quod  totum  per  morbi  decursum  consisten- 
dam et  colorem  retinens  genuino  vapore,  paululum  dulci 
atque  a venereo  diverso,  excelluit.  Ceterum  circumdatus 
ulceri  tumor  integrum  servarat  duritiem,  attamen  conci- 
disse visus  est,  quum  aequalior  antea  et  tensa  magis  su- 
perficies sulcis  exarata  cerneretur,  qui  maxillae  potissimum 
inferioris  in  angulo  non  dissimilem  gyris  cerebri  formam 
induerant.  — Itidem  et  color  decreverat,  iis  tamen  in  lo- 
cis, in  quibus  coeruleo  proxime  accesserat,  maxime  etiam- 
num  saturatus.  Nasi  tumor  iam  diutius  squamulis  obses- 
sus, completam  in  crustam  transierat.  Et  narravit  pater, 
longiori  iam  ex  tempore  pedis  primum,  deinde  brachii  tu- 
bera in  suppurationem  terminata  esse,  quae  autem,  ubi 

inspicerentur,  paullo  imminuta,  non  ulceris  forte,  sed 
eandem  exacte  flaccidam  formam  exhibuerunt,  quam  fa- 
ciei tumor,  priusquam  suppuratio  coepisset,  induerat.  — 

Atqui  locali  conditione  ita  constituta,  universalis  etiam 
non  parum  in  peiorem  prodierat  inque  finem  vergebat. 

Etenim  corpore  magis  etiam  emaciato,  fessitudo  ingens, 
et  manifesta  febris  hecticae  signa  apparuere,  quippe  quum 
ciborum  appetentia  imminuta  sitis  augesceret,  pulsusque 
frequens,  vespertino  tempore  increscens,  et  diarrhoeae 
colliquativae  initia  observarentur. 

Ut  vero  invito  olim  animo  aegrotula  in  nbsocomio 
manserat,  ita  avido  nunc  ad  recuperandam  sanitatem  in 
eodem  recipi  cupiit;  quod  d.  30  Maii  *)  factum  est,  ad 
quem  usque  diem  nihil  accidit,  nisi  quod  ulcus  paulatim 
ampliaretur. 

Iara  vero  de  salute  illius,  ut  pridem  factum,  penitus 
desperandum  fuit,  omnisque  curae  ratio  tali  nonnisi  modo 


*)  Hocque  die  alteram  capitis  delineationem  fieri  institui.  — 
(cf.  Tab.  II.) 

ineunda,  ut  graviora  hectices  symptomata,  et  diarrhoea 
nominatim,  quae  vires  celeriter  exhauriret,  multorumque 
medicaminum  roborantium,  utut  potissime  indicatorum 
usum  prohiberet , quantum  fieri  posset , amoverentur* 
Quem  quidem  in  finem  radie,  columbo  decoctum  prae- 
scriptum, cuius  etiam  continuato  usu  ad  d.  14.  lun.  di- 
arrhoea, siquidem  non  omnino  sublata,  admodum  tamen 
mitigata  est. 

Eodem  autem  die  aucta  vi  rediit;  quare  radici  colum- 
bo, quae  sola  resistere  non  potuerat,  cortex  cascarillae 
adiunctus  est,  quoin  postridie  disparuit.  Verum  tamen  in- 
sequente  nocte  gravius  etiam  malum,  vel  unde  propius 
periculum  minis  instaret,  accidit,  dum  ruptum  in  supe- 
riore ulceris  parte  vas  sanguinem  guttatim,  at  copiose 
satis  emitteret ; quod  praeter  omnem  fere  omnium  ex- 
spectationem factum  est,  quum  in  tanta  partis  degenera- 
tione ac  duritie  ulceris  ipsius  adspectus  et  conditio  vix 
non  levissimam  haemorrhagiae  instantis  sollicitudinem  su- 
stulissent. Sanguinis  iacturam,  etsi  nimiam  forte  fecerit 
mater,  quae  in  genam  prolabentem  linteoque  exceptum 
ad  quinque  circiter  uncias  aestimabat,  auctae  frequentia 
et  celeritate  arteriae  satis  prodiderunt. 

D.  6.  Iun.  igitur  iuxta  mixturae  illius  cum  fructu  ad- 
hibitae usum  aq.  laurocerasi  cohobata  porrecta  est,  non 

modo  quod  in  resolvendis  indurationibus  praecipuam  sibi 
laudem  paravit,  sed  etiam  quia  corporis  receptivitati  non 
incongruens,  sedato  sanguinis  motu  haemorrhagiam  prae- 
cavere poterat.  Tantum  tamen  abfuit,  ut  velocem  san- 
guinis cursum  frenando  speratum  auxilium  praestiterit  hoc 
remedium,  ut  subsequente  etiam  nocte  iterum  haemorrha- 
gia oriretur,  quam  et  tertia  meridiano  tempore  excepit. 

Interea  et  aliud  sese  associavit  malum,  pungens  scili- 
cet et  lancinans  post  affecti  lateris  aurem  dolor,  noctu 
praecipue  recurrens,  isque  ita  interdum  gravis,  ut  somno 
expergefacta  infans  lacrymas  retinere  non  valeret,  quin 
vitiosi  quidquam  eo  in  loco  conspiceretur,  aut  premendo 
ille  incresceret. 

Haud  dubie  quidem  is  dolor  rami  auricularis  posterio- 
ris nervi  facialis  affectioni  adscribendus  fuit,  quum  eius 
directionem  secutus  in  foraminis  stylomastoidei  regione 
desineret,  nec  tamen  tensione  provocatus,  quod  periodice 
rediit,  et  ante  tumoris  suppurationem  in  maiori  longe  ten- 
sione non  adfuerat. 

In  continuo  ulceris  progressu  praescripta  d.  6.  Iun. 
medicamina  ad  d.  14.  Iun.  continuata  sunt,  quo  die,  dum 
diarrhoea  ulterius  non  vetabat,  cascarillae  loco  corticem 
cliinae  addere  placuit  5 quumque  recens  haemorrhagia, 

quamvis  prioribus  levior  evenisset,  pulvis  stipticus  paratus 
est,  quo  tamen  non  uti  contigit,  cum  eodem  et  altero  die 
leve  nonnisi  sanguinis  stillicidium  sequeretur.  Ulceris  au- 
tem fines  nunc  ita  fuerunt  dilatati,  Ut  ne  pollicaris  qui- 
dem tumoris  circulus  restaret;  quoque  magis  devastatio 
ad  palpebram  inferiorem  tendebat,  eo  magis  palpebrae 
tumor  collabi  suique  ipsius  pondere  demitti  coepit,  ita  ut 
d.  17.  Iun.  per  apertam  iterum  rimam  incolumis  oculi 
bulbus  elucesceret. 

— Ar-:t  Q.ffr»  '■,*■?!  r r * ■'  ' rr 

Eodem  die  accidit,  ut  quae  nasi  tumorem  hucusque 
obtexerat  crusta,  et  quae  pure  hic  illic  profluente  subter 
scaturire  videbatur,  sponte  decideret,  et  pro  mirum!  non 
superstitem  forte  tumorem  vel  ulcus,  sed  planam  relin- 
queret foveam,  quam  epidermis  recens  iam  investierat, 
ita,  ut  formam  pristinam  nasus  recuperaret. 

Praeter  lumbricorum  aliquot,  qui  nullas  molestias  in- 
duxerant, eiectionem  posteris  diebus  nihil  evenit,  quod 
aut  nova  remedia  aut  veterum  immutationem  exigeret; 
quare  formula  eadem  servata  est,  attamen  d.  21.  Iun. 
ea  ratione  mutatio  facta,  quod,  cum  radix  columbo  non 
amplius  necessaria  esset,  imo  volatiliora  medicamina  po- 
stularentur, hac  omissa,  cortici  peruviano  radix  caryo- 
phyllatae  adiiceretur. 

Vulneri  simul  alligando,  quod  solo  linteo  carpto  hacte- 
nus factum  erat,  mixtio  e tinct.  myrrhae,  extr.  cliamo- 
mill.  et  calendulae  adhibita  est;  quorum  remediorum  usus 
externus,  etsi  non  multam  opem  pollicebatur,  ulceris  ta-i 
men  insensilitati  et  duritiei,  quippe  maiori  stimulo  aptis, 
conducebant. 

Iamque  d.  26.  Iun. , postquam  laxior  evaserat  alvus, 
metu  ne  vehementior  diarrhoea  oriretur,  ad  cascarillae 
corticem  refugere  opus  fuit.  - 

Quamvis  ex  illo  tempore  nec  novum  sanguinis  proflu- 
vium nec  diarrhoea  etiam  vires  diutius  exhauserant,  ea- 
rum tamen  prostratio  ob  durantem  in  debili  assimilatione 
humorum  facturam  ex  tanto  ulcere,  quod  totum  fere  fa- 
ciei dimidium  ipsaque  ossa  corripuerat,  ita  increverat, 
ut  vicinam  mortem  scenam  clausuram  esse  praevideri 
posset. 

Nihilominus  tamen  praeter  opinationem  accidit,  ut 
iam  d.  28.  Iun.  animam  miserrima  exhalaret,  cum  hora 
quidem  ante,  quam  placida  mors  nullis  intermixta  con- 
vulsionibus oculos  clauderet,  de  alvi  doloribus  aliquoties 
conquesta,  sorori  astanti,  sive  illis  vexata,  sive  incauto- 
rum de  dubitanda  saepius  reconvalescentia  patris  sermo- 
num memor,  instantem  sibi  mortem  praedixisset. 

SECTIO. 


Cadaver,  cuius  sectio  quadraginta  octo  circiter  lioras 
post  mortem  instituebatur,  eximia  macie  conspicuum  tu- 
beribus istis  extremitatum  prominentibus,  qui  colorem  non. 
mutaverant,  et  foedo  imprimis  genae  alterius  ulcere  te- 
trum  oculis  et  vix  non  monstrosum  spectaculum  praebuit. 

Ulceris,  quod  dimensi  sumus,  longitudo  ab  ima,  qua 
incepit  maxillae  inferioris  margine  usque  ad  summam  in 
tempore  apicem  quinque  et  dimidium  pollicem,  latitudo 
autem  a trago  auris  ad  externum  oculi  canthum  tres  et 
dimidium,  et  ab  illinc  usque  ad  angulum  oris  quatuor 
pollices  continuit,  altitudo  denique  ea  fuit  ut  ipsa  faciei 
ossa  denudata  et  carie  corrosa  conspicerentur. 

7'  ' [4*1 

Proximis  ulceri  partibus  dissectis  singularis  earum  in 
massam  albicantem,  exsanguem,  duram  nec  corio  absi- 
milem degeneratio  in  conspectum  cecidit,  quae  quidquid 
propemodum  eiusdem  faciei  lateris  supererat,  quatenus 
intumescentia  ac  duritie  morbo  participasse  se  proderet, 
ita  fere  homogeneum  reddiderat,  ut  accurata  perscrutatione 
musculi  vix  nisi  fibrarum  striis  cognoscendi  et  distinguendi 
essent. 

Parcitum  tamen  fuit  contiguae  parotidi  et  glandulis 
submaxillaribus,  utpote  quae  nec  volumine  nec  duritie  auc- 
tis, nec  mutata  alioquin  structura  a normali  statu  discre- 
parunt. Ita  et  oculum  ipsum  dissectae  palpebrae  degene- 
ratae sanum  revelarunt,  quantum  scilicet  ex  conditione 
eius  externa  coniicere  licuit. 

Facta  per  tumorem,  qui  inferiorem  surae  partem  ob- 
sederat incisione,  lymphae  continuo  aliquot  guttulae  pro- 
manarunt,  distentisque  incisurae  marginibus  eadem  illa 
singularis  deformatio  in  hiante  tumore  apparuit.  Quum 
vero,  ut  de  propria  eius  sede  et  quo  radices  affixas  habe- 
ret loco  certiores  fieremus,  latiori  ambitu  cutis  sedulo 
cultro  solveretur,  ubi  eo  perventum  est,  una  cum  ipsa 
cute,  cui  grumosus  adeps  hic  illic  substratus  erat,  totum 
tumorem  descissum  auferre  licuit,  ita  ut  fascia  surali  et 
musculis  subiacentibus  sanis  et  integris  omne  vitium  hoc 

quidem  in  loco  cuti  et  subiectae  telae  mucosae  solis 
competeret. 

\ “ I. 

Quod  autem  in  hoc,  idem  et  in  ceteris  tumoribus, 
quibuscum  simili  modo  actum  est,  animadvertere  contigit, 
dum  eadem  ad  unum  omnes  sede  et  compage  gauderent. 
Quae  quidem  compages  accuratius  spectata  cutis  sexies 
ad  decies  fere  crassioris,  quam  naturali  statu,  imaginem 
plane  retulit,  et  quibusdam  in  locis  horizontalibus  laminis 
constipata  esse  visa  est,  quibus  ipsis  et  paulo  maiori  la- 
xitate tumorum  in  extremitatibus  contextus  ab  eo  faciei 
deflectebat. 

Ceterum  neque  in  inguine  nec  sub  axillis  nec  cervi- 
cali in  plexu  glandularum  ulla  induratio  animadvertenda 
fuit. 

Potiorum  trium  cadaveris  cavorum  vel  viscerum  potius 
iis  contentorum  disquisitio  de  morbi  origine  et  decursu 
praeter  opinatum  vix  quidquam  exhibuit. 

Integumentis  capitis  sublatis  cranioque  amoto  dura 
mater  apparuit,  cuius  sinus  ac  vasa  sanguine  vacarunt, 
cuius  et  parcam  tantummodo  copiam  pia  mater  ipsaque 
cerebri  substantia,  quae  alias  a naturali  statu  non  deerra- 
verat, continuerunt,  quare  pallidiorem  solita  speciem  indue- 

rant.  Ventriculi  cerebri,  imprimis  laterales,  magna  sa- 
tis seri  limpidi  inter  agonem  congesti  copia  impleti,  ple- 
xus autem  eorum  choroidei  propter,  quam  modo  diximus, 
piae  matris  , ut  cuius  continuatione  gignuntur,  sanguinis 
inopiam  pallidiori  aspectu  fuerunt.  Nervus  opticus  sinistri 
oculi,  quem  propter  sui  lateris  affectionem  praecipua  in- 
dagatione dignum  putavimus,  ab  insertionis  in  oculum 
loco  ad  primam  usque  originem  incolumem  nec  diversum 
ab  altero  reperivimus.  Idem  fet  de  trigemino  observavi- 
mus, cuius  tamen  in  faciei  musculos  decursum  et  cum 
nervo  communicanti  coniunctiones,  tum  ob  ulceris  ipsius 
devastationes,  tum  ob  reliquarum  partium,  qna  implica- 
bantur, indurationem  et  degenerationem  cultro  ulterius 
persequi  non  licuit. 

Reiecto  sterno  utriusque  pulmonis  cum  pleura  adhae- 
siones in  conspectum  venerunt,  quae  ligamentorum  in- 
star hic  illic  a pulmonum  superficie  abeuntes  tanta  erant 
crassitie,  ut  nonnisi  cultri  ope  dirimi  poSsent.  Ipsa  ta- 
men pulmonum  substantia  solita  aliquantulum  albidioi, 
tactu  mollis  ac  spongiosa,  nullibi  tubercula  vel  alia  vitia 
obtulit.  • 

Pericardium  eodem  ac  cerebri  ventriculi  liquore  sca- 
tuit,  cui  cor,  dextro  ventriculo  stagnante  sanguine  refer- 

tum  , nec  magnitudinis  nec  structurae  ratione  vitiosum 
quasi  innatabat. 

Post  dissectos  tenues  abdominis  musculos,  qui  viridi  iam 
colore  imbui  coeperant,  eiusdem  cavi  viscera  normali  si- 
tu conspeximus.  Intestina  tenuia  aeque  ac  crassa  vacua 
et  aere  extensa  fuere  5 et  sicuti  in  externa  corporis  super- 
ficie, duod  supra  tetigimus,  ita  et  mesenterii  inter  lami- 
nas nusquam  glandularum  lymphaticarum  tumores  occu- 
currerunt. Hepar  satis  magnum  nec  modum  tamen  su- 
perans in  declivioribus,  quo  sanguis  demissus  fuerat,  lo- 
cis obscurioribus  plagis  obductum,  ceteroquin  subpallido 
colore  tinctum,  nullas  deviationis  notas  reddidit;  annexa- 
que  ei  vesica  fellea  bilis,  qua  turgeret,  ex  nigra  viridis 
et  satis  spissae  ubertatem  facta  incisione  patefecit.  Ita  et 
reliqua  viscera  abdominis  systemati  chylopoetico  adscripta^ 
pancreas,  lien  etc.  integra  et  sana  se  ostenderunt.  Neque 
uropoeo  in  systemate  ullum  sublatae  integritatis  vestigium 
sensibus  nostris  obvium  se  dedit,  nisi  quod  vesica  urina- 
ria, pauco  lotio  impleta,  in  interna  superficie  maioris  quam 
alias  ruboris  speciem  exhiberet. 


Capite  aliquamdiu  macerato  cariem  conspeximus,  quae 
arcu  zygomatico  penitus  deleto,  iam  maxillam  inferiorem 
et  superiorem  et  ipsum  adeo  orbitae  pavimentum  in- 
vaserat. 

Nec  narratu  indignum  est,  dentem  molarem  secun- 
dum, quocum  evolvendo  puella  occupata  fuerat,  mutato 
situ  alveolam  a latere  perforasse,  ita  ut  cum  corona  ip- 
sam genam  peteret. 


In.  singulari  hoc  casu  neminem  vel  paucos  nonnisi  fore 
spero,  qui  mirentur,  si  in  huius  capitis  exordio  candide 
profitear,  me  huius  morbi,  quippe  cuius  causae  tam  ab- 
sconditae laterent , indolem  nondum  ad  amussim  pene- 
trasse, imo  si  et  de  eo  diu  dubium  haesisse  adiiciam,  cui 
morborum  generi  eum  adscribere  vel  quo  nomine  signare 
vellem.  Urget  enim  ab  altera  parte  ipsa  casus  singula- 
ritas, ab  altera  parte  similium  morborum,  quae  non  exi- 
gua est,  turba,  quorumque  diagnosis  eo  difficilior,  quo 
quis  minus  autopsia  et  experientia  nititur,  difficultatibus 
me  implicat  et  premit. 

Quod  singularitatem  attinet,  praeter  unum- Aliberti 
casum,  quem  pluribus  infra  nominabo,  vix  similem  alium 
ab  auctore  descriptum  reperire  potui.  Etsi  id  fortassis 
non  neglectae  quidem,  sed  male  locatae  a me  operae  tri- 
bui possit,  dum  versatiori  in  id  generis  litteris  facile  plu- 
res  eiusmodi  casus  innotuerint,  ea  tamen  est  rei  conditio, 
ut  satis  veniae  patrare  posse  arbitrer.  Namque  sicuti  ner- 
vorum inter  morbos  tot  obtinent  varietates,  ut  nunquam 
fere  iisdem  symptomatibus  incedant,  sed  proteiformis  alius 
in  alium  transgrediatur,  ita  et  cutis  morbi  ac  deformatio- 
nes, ad  quos,  quod  obiter  hic  tetigisse  sufficiat,  casus 
noster  quodammodo  pertinere  videtur,  multifariis  formis 
absolvuntur,  ut  adeo  vix  in  duobus  individuis  iflem  mor- 
bus et  iisdem  causis  provocatus  pari  forma  ac  decursu 
gaudeat.  Exemplo  sint  variae  herpetis  species,  quae  mox 
summam  tantum  cutem  invadunt,  mox  altius  etiam  pene- 
trant, nec  subiacentibus  etiam  partibus  sese  abstinent. 

Cuius  quidem  rei  causas  investigantes , sufficientem 
eius  rationem  in  propria  affectorum  individuorum  consti- 
tutione, aetate,  vitae  genere  et  victu,  morbis  praeteritis, 
ac  praesentibus  quibuscum  recens  complicatur,  et  ex  ipsius 
denique  morbi  vehementia  repetere  non  nequimus,  utpote 
quae,  pro  sua  quodvis  diversitate  aut  cum  aliis  combina- 
tione  ac  conflictu,  formae  et  exitui  vel  huic  vel  alii  favent. 

Quumque  vero  facilius  est  horum  momentorum  digni- 
tatem agnoscere , quam  praesentium  vires  et  quatenus 
agant  cognoscere  et  perpendere,  non  raro  forsitan  accidit, 
ut  idem  quoad  indolem  et  naturam  morbus,  sed  a solita 
imagine  propter  diversum  illorum  momentorum  influxum 
deflectens,  pro  alio  prorsus  habeatur  aliudque  nomen  ac- 
cipiat. 

Ne  igitur  eundem  ad  scopulum  adpulisse  dicamur,  sa- 
tius erit,  ut  priusquam  nostram  opinionem  demus,  eorum 
morborum  diagnosin  leviter  perstringamus,  qui  ob  aliquam 
similitudinem  facile  cum  nostro  hoc  confundi  potuerint  $ 
quod  et  ideo  e re  fore  collucet,  ut,  si  quae^in  morbi  hi- 
storiae relatione  lacuna  manserit,  ea^  impleatur  et  ad  illu- 
strandum casum  conferat. 

Et  primum  quidem  de  tumoribus  cysticis , et  steato- 
matibus in  specie,  loquendum  erit,  quibus  maior  fortas- 
sis est  nostro  cum  casu  similitudo,  quam  primo  intuitu 
videatur.  Insident  enim  iisdem  partibus,  lente  ac  sine 
dolore  oriuntur  et  increscunt , eandemque  duritiem  et 
magnitudinem,  imo  saepe  maiorem,  nanciscuntur,  dum  et 
.simul  plures  minores  tumores,  quod  de  faciei  isto  tumore 
diximus,  unum  maiorem  nonnunquam  constituunt*).  Ita 

*)  cf.  J.  Arnemann,  System  der  Chirurgie , Th.  1.  Abth.  2. 

£4  88. 


[5*] 


36  • 

et  initio  basi  mobili  gaudent,  serius,  ubi  maius  volumen 
adepti  sunt,  cum  partibus  vicinis  coalescunt,  et  denique 
cutis  etiam,  quamvis  initio  quidem  non  alieno  colore  in- 
duta, varicosis  vasorum  extensionibus  rubicundam  vel  coe- 
ruleam speciem  accipit.  Neque  id  etiam  huic  analogiae 
adversaretur,  quod  nostro  in  casu  plures  eiusmodi  timores 
locis  diversis  et  ab  invicem  remotis  affuerint,  quorum  adeo 
unus  in  suppurationem  abierit,  quum  in  dispositione  rheu- 
matica, syphilitica,  vel  scrophulosa,  qualem  puella  nostra 
prae  se  tulit,  tumores  cystici  catervatim,  si  ita  dicam, 
occurrere,  et  iisdem  de  causis,  etsi  rarius  id  accidat,  in 
suppurationem  determinari  possint.  Quot  interim  ab  al- 
tera parte  sint  utriusque  morbi  affinitatis  notae,  totidem  et 
plures  ab  altera  rationes  me  prohibent,  quo  minus  utrum- 
que malum  pro  eodem  habere  possim.  Etenim  primum 
tumores  cystici  iam  eo  a similibus  discrepant,  quod  pro- 
prio sacco,  eodemque  aut  celluloso  contextu,  aut  folliculo 
mucoso,  aut  propria  quarundam  partium  membrana  for- 
mato circumdantur,  qui  materiam  singularem  variae  con- 
sistentiae,  et  in  steatomatibus,  quibuscum  tamen  nonnisi 
res  esset,  adipi  similem  continet. 

N^c  vero  illorum  tumorum  in  disquisitione  substantia 
adiposa  apparuit,  nec  'qui  eam  includeret  sacci  rudimen- 
tum, sed  contra  omnes  eandem  ac  cutis  compagem  exhi- 
bentes ita  in  ea  desierunt,  ut  nonnisi  aucta  crassitie  eo- 
rum initium  discerni  posset.  Licet  autem  steatomata  sub 

spuriorum  nomine  *)  veniant,  quae  sacco  orba  nec  di- 
stinctis finibus  circumscripta  cum  musculis  vel  iis  parti- 
bus, e quibus  ad  ingentem  saepe  altitudinem  ascendunt 
quasi  et  luxuriant,  arctius  connectantur,  eadem  tamen  in 
universum  iis  est  substantia,  ac  veris,  quaeque  musculis 
ipsis  sese  non  altius  immiscet,  eosque  deformat,  utut  fa- 
ciei in  tumore  factum  fuisse  monuimus.  Dein  et  illud  ad 
stabiliendam  distinctionem  accedit,  quod  in  aegrota  nostra 
tumores  a prima  fere  origine  rubedine  superfusi  fuerint, 
quod  steatomatibus  demum  accidit,  quando  ad  altiorem 
voluminis  gradum  evecta  suntj  ut  ipsas  tum  quoque  colo- 
ris differentias  taceam,  quae  utrumque  malum  intercedunt. 
Denique  etsi  ex  suppurante  steatomate  non  laetior  even- 
tus sperandus  fuisset,  praesertim  quum  non  localis  affectio 
sed  universalis  cachexia  ansam  dederit,  ipse  tamen  sup- 
purationis modus  a solito  steatomatum  alienus  ahhoruis$e 
dicendus  est,  quae,  aperta  alias  inflammatione  praevia, 
pravam  saniem,  et  ex  sinibus  plerumque  in  gangraenam 
propensis,  effundunt. 

Quemadmodum  autem  inter  steatomata  scirrhumque 
verum  tantum  similitudinis  obtinet,  ut  utraque,  praeser- 
tim ubi  nascuntur  tempore,  necdum  magnitudinis  quen- 


m)  K.  G.  Schmalz,  Versuch  einer  medie,  -chirurg.  Diagnostik 
in  Tabellen.  edit.  3,  1816,  Lupia  spuria  183. 

dam  gradum  nacta  sunt,  non  raro  ab  invicem  discerni  ne- 
quiverint, ita  vice  versa,  propter  laudatam  modo  steato- 
matum cum  casu  nostro  affinitatem,  scirrho  etiam  aliqua 
convenit,  quae  igitur  silentio  non  transeunda  est.  Com- 
munis fere  scirrho  est  originis  et  increscendi  modus,  dum 
simili  forma  circumscriptus  lente  progreditur,  et  initio 
mobilis  cum  partibus  postea,  quae  circumdant  eum,  con- 
crescit, dumque  dura  eius  compages  prementi  digito  re- 
sistit, vix  que  dolorem  excitat,  et  denique  superficies  te- 
tro  colore  obtegitur.  - — Etiamsi  vero  a scirrho  interdum 
partes  corripiantur,  quarum  structura  minime  glandulosa 
est,  v.  gr.  oculus,  penis,  ventriculus,  glandulosae  tamen 
prae  ceteris  partes  eo  affici  solent,  quarum  structuram 
plane  incolumem  conspeximus,  dum  adeo  affecti  lateris 
parotis  intacta  mansisset.  Scirrhus  verus  praeterea , dum 
coepit  certe,  unam  tantum  non  semper  partem  occupat, 
eiusque  solum  in  decursu  plures  interdum  gignuntur  $ in- 
aequalior eius  plerumq'ue  superficies  serius  demum,  ubi  in 
cancerem  apertum  transire  minitatur,  sese  decolorat,  quo 
tempore , si  hucusque  abfuerint , pungentes  etiam  aut  - 
urentes  dolores  oriuntur.  — Nec  minores  symptomatum 
se  offerunt  differentiae  ubi  cancer  apertus  apparet.  Ori- 
tur enim  sub  insigni  haud  raro  scirrhi  incremento  ulcus 
foedum  ac  dolorificum,  cuius  superficies  marginibus  callo- 
sis et  revolutis  cincta,  fungosis  vel  duris  excrescentiis, 

sanguinem  facile  effundentibus,  obsita  est,  foetidumque 
ichorem  emittit,  quoquo  manat  pestem  parantem. 

Praeter  sufficientem  hanc  discrepantiam,  cui  fortassis 
et  substantiae  varietas  annumeranda  est,  illud  accedit, 
quod  omni  signorum  diagnosticorum  enumeratione  levare 
me  potuisset , quod  verus  cancer,  etsi  foemineo  sexui  in 
universum  quidem  infestior,  nunquam  tamen  ante  puber- 
tatis periodum  invasionis  signa  reddit. 

Itaque  iam  iam  ad  alium  morbum  examinandum  et 
distinguendum  cogimur,  cuius  invasio  minus  certis,  quan- 
tum equidem  scio,  aetatis  terminis  adscripta  est,  quique, 
tametsi  in  nulla  non  corporis  humani  parte  obviam  vene- 
rit, in  celluloso  tamen  contextu  constipatisve  ex  eo  orga- 
nis sedem  figere  praefert,  fungum  haematodem  inquam, 
quem  propter  symptomatum  aliquam  propinquitatem  cum 
ipso  cancere  diu  commutarunt.  Ne  autem  eorum  logo- 
machiis  immiscear,  quibus  fungi  haematodis  et  fungi  me- 
dullaris inter  nomina,  ut  quibus  alii  ad  unum  idemque 
malum  designandum  promiscue  utuntur*),  distinguere,  va- 
riosque  iis  status  denotare  placet,  satius  reor,  ut  utrius- 
que  mali,  fungi  haematodis  nomine  venientis,  mentionem 
faciam,  et  qua  ratione  a nostro  differat  memorem. 

*)  F.  Meckel,  Handhuch  der  patholog.  Anatomie.  Leipz. 

I8i8>  Bd.  II,  Abth.  2,  p.  297. 

Quodsi  hoc  sub  vocabulo  is  status  intelligitur,  in  quo  aut 
tumor  subter  ea  mollis,  elasticus,  fluctuationisque  tactura 
mentiens,  lata  basi  tollitur,  qui  a prima  origine  dolens  cu- 
tem expandit,  quin  ullum  tamen  eius  ruborem  aut  degenera- 
tionem provocet,  magnitudinisque  metam  celeri  cursu  opta- 
tam nactus  , tensam  attenuatamque  cutem  inque  superficie 
inflammatam  rumpit,  sique  porro  fungosa  substantia  inde 
pullulat,  quae  principio  friabilis  atque  pallida,  deinceps 
mollescit,  cerebroque  fit  similis  *) , tunc  per  se  patet,  ne  re- 
motissimam quidem  similitudinem  huic  morbo  cum  ea,  quam 
describimus  affectione  concedendam  esse,  cum  omnia  ad  in- 
tegrum symptomata  contraria  atque  opposita  videamus. 

Verum  enim  vero  si  fungi  haematodis  verbo  telangi- 
ectasiam  significare  lubeat,  quam  aneurysma  spongiosum, 
aneurysma  per  anastomosin,  aliique  aliter  nuncupant,  pri- 
mo quidem  aspectu  aliquid  similitudinis  in  eo  quaeri  pos- 
set, quod  quicunque  nostrae  aegrotae  tumores  dolore  fue- 
rint destituti,  et,  praecipue  qui  genam  occupaverat,  quem 
insuper  locum  prae  aliis  telangiectasia  invadere  solet, 
eiusmodi  formam  atque  imaginem  prae  se  tulerint , ta- 


*)  C.  Fr.  Heusinger  System  der  Histologie.  Eiseuach  1822, 
p.  96. 

C.  F.  E.  Bartcky,  observatio  singularis  fungi  medull.  in 
corde,  pp.  16,  22.  Halis  Saxonum  i82r. 

metsi  harum  differentias  omittamus,  ceteris-tamen,  quae 
telangiectasiam  comitantur,  signis  rite  perpensis,  sat  dis- 
criminis enitet.  Namque  enim  spongiosum,  laxum,  mol- 
lemque  tactu  tumorem  constituit,  qui  facta  compressione 
coarctatus,  amotis  digitis  iterum  tumet,  inque  inio  fluctu- 
are videtur 5 eoque  sponte  aut  inscia  manu  aperto  sanguis 
veluti  ex  spongia  guttatim  prolabitur  et  fungosae  cruen- 
taeque  excrescentiae  inde  luxuriant. 

Nec  possum,  quin  hac  occasione  tumoris  mentionem 
faciam,  quem  Alibert  *)  in  foemina  observatum  sub  no- 
mine Scrophulc  cancer euse  depictum  nobis  tradidit,  cui 
maxima  similitudo  cum  aegrotae  nostrae  tumore,  qui. ge- 
nam obsederat,  non  deneganda  est.  Quod  enim  externum 
eius  habitum  attinet,  sede,  et  magnitudine,  et  colore  iis- 
dem fere  gaudet,  quin  adeo  parem  cognosceres,  nisi  for- 
ma eius  aliquid  deflecteret,  quae,  etiamsi  eo  temporis 
momento  cum  nostro  comparemus,  quo  in  medio  exulce- 
ratus, in  reliquis  locis  sulcis,  ut  diximus,  quasi  exaratus 
erat  (Tab.  II.),  inaequalior  conspicitur,  et  in  tubercula  sin- 
gula magis  distincta.  — Quamvis  vero  illius  foeminae 
morbi  historia  indigeamus,  ut,  siquidem  haec  vilioris  mo- 
menti varietas  sola  non  sufficit  ad  certum  utriusque  mali 
discrimen  faciendum,  uberiores  differentiae  notas  eruere, 


♦)  L L.  Alibert,  description  des  maladies  de  la  peau.  — Li- 
vrais.  IV,  p.  228 » planche  48. 

possimus,  ex  ipsa  tamen  iam  tumoris,  qualis  fuerit,  de- 
scriptione, quam  ideo  adiegabo,  satis  concludendum  vide- 
tur, eundem  a nostro  discrepasse.  Haecque  enim  fere 
Aliberti  sunt  verba:  {<Tumeur  scrophuleuse  degeneree 

en  cancer  d’une  couleur  bleuatre  violee.  Elie  etoit  recou- 
verte  d’une  multitude  de  tubercules,  qu’on  pouvoit  sepa- 
rer par  le  scalpel.  La  substance  etoit  lardacee  et  cou- 
enneuse.  Cette  consistence  n’empechoit  pas  le  sang  de 
couler  par  une  multitude  de  vaisseaux.  La  glande  Paro- 
tide avoit  la  durete  du  cartilage.  L’interieur  de  la  bouche 
etoit  ulceree  et  mammelonnee.  L’arcade  dentaire  dispa- 
roissoit  dans  cette  masse  degeneree.  L’agonie  de  cette 
femme  fut  longue.  — Un  long  affaisement  avoit  prece- 
dee  sa  mort.”  Ex  modo  allegatis  enim  apparet  primam 
huius  mali  originem,  sin  minus  Alieerti  denominatio- 
nem ineptam  recusare  velimus,  in  glandula  aliqua  chro- 
nice inflammata  coepisse,  indeque  ad  vicinas,  quod  tumo- 
ris vastitas  probat,  partes  transiisse  easque  in  conspiratio- 
nem quasi  vocasse 5 in  nostra  autem  aegrota,  etsi  habitu 
scrophuloso  exstructa,  nunquam  glandularum  lymphatica- 
rum tumores  affuerunt,  et  neque  faciei  tumor,  neque  in 
extremitatibus  qui  conspicui  erant  tumores,  glandularum 
degenerationes  ut  causam  arguere  potuerunt , quum  ipsa 
in  cute  inciperent,  et  locis  insuper  glandulis  non  uberi- 
bus. Tum  vero  glandulam  parotidem  cartilaginis  instar 
induratam  fuisse  legimus,  quam  ab  omni  degeneratione  li- 
beram mansisse,  nos  quidem  sectio  docuit.  Accidit  deni- 
que, quo  memoratus  casus  a nostro  differt,  quod  tubercu- 

lorum,  quae  tumorem  componerent,  substantia  lardacea  fu- 
erit, eaque  ratione  steatomatibus  propior.  — Ceterum 
memoratu  dignum  est,  hac  quoque  degeneratione  non  pro- 
hibitum fuisse,  quo  minus  sanguis  effunderetur;  et  admo- 
dum doleo,  non  integram  morbi  historiam  nobis  relatam 
esse,  ut  cum  nostra  accuratius  componere  possem. 

Quodsi  vero  nostro  in  casu  ad  partes  alfectas  ipsius- 
que  morbi  initium  ac  decursum  respicere  libeat,  quippe 
qui  universali  ex  cachexia  oriundus  solam  cutem  primum 
cum  substrata  tela  cellulosa  aggrederetur,  inque  iis  tubera 
produceret,  quae  squamis  aut  crustis  obtegerentur,  inque 
ulcera,  ossa  tandem  ipsa  herpetis  exedentis  instar  eroden- 
tia, transirent,  (quamvis  id  strictius  de  faciei  nonnisi  tu- 
more valeat)  vix  inficias  ire  possumus,  eundem  illorum 
morborum  aliquam  speciem  prae  se  tulisse,  qui  diuturna 
labe  cutem  affligentes  , chronicorum  exanthematum  seu 
impetiginum  nomine  comprehenduntur ; neque  ineptum 
igitur,  neque  a re  alienum  facere  mihi  videor,  dum  eo- 
rum. quem  a nostro  proxime  distare  iudicavi,  examinem 
et  distinguam. 

Et  principe  quidem  loco  ex  iis  impetiginibus,  quae 
cutem  non  modo  maculant,  aut  exasperant,  sed  tuberibus 
quoque  nodisve  tollunt,  siquidem  his  regionibus  hospes, 
Scandinaviae  ille  morbus,  quem  Radesyge  vulgo  appellant, 

[6*] 

nominandus  est,  ut  cui  ex  leprosis,  quibus  annumeratur*), 
morbis  maxima  similitudo  competit.  Oriuntur  enim,  ut 
PIolstii **)  auctoris  verba  mea  faciam:”  noduli  et  tuber- 
cula cuprea,  quandoque  plqmbea,  initio  mobilia,  dein  fi- 
xiora, quae  primum  et  largissime  faciem,  sc.  palpebras, 
nasum,  genas,  mentum,  labia  auriumque  conchas,  tunc 
reliquum  corpus  deturpant.  — Ipsa  vero  haec  tubera  vel 
inde  ab  initio  apices  veris  squamulis  obsessos  exhibent, 
vel  saltem  ad  squamas  formandas  proclivia,  pedetentim 
squamis  obteguntur  tota,  aut  in  maligna  ulcera  dege- 
nerant. — — 

Efformata  itaque  iam  sunt  ulcera  saepe  aperta,  quae 
marginibus  d Ciris,  callosis,  tumidis,  inaequalibus  praedita, 
laticem  rubicundum,  e pedum  sudore  foetentem  acrem 
fundunt,  partesque  circumiacentes  depascunt,  saepius  vero 
crustis  squamosis  albidis,  fuscis,  rubidis,  obtecta  inveni- 
untur, neque  raro  cutem  inter  se  positam  rugis,  sulcis, 
fissuris  interstinctam,  pilisque  orbatam  exhibent.  — Con- 
summatum denique  et  ad  summum  perductum  morbum 
pessima  indicant  ulcera,  quae,  cute  aliisque  mollibus  par- 


*)  A.  G.  Richter,  specielle  Therapie , Bd.  VI,  p.  466. 

**)  Fr.  Holst,  morbus  quem  Radesyge  vocant,  quinam  sit  quo- 
namque  ratione  e Scandinavia  tollendus,  commentatio.  Chri- 
stianiae  1817-  P- 18- 


tibus  haud  amplius  contenta,  iam  ipsam  denique  osseam 
compagem  aggrediuntur’'. 

Etsi  etiam  ad  augendam  utriusque  morbi  similitudinem 
Corum*)  a partibus  esse  velis,  qui  nullis  praegressis  sig- 
nis cutis  deformationes  gigni  testantur,  quibus  tamen  idem 
auctor  valdopere  contradicit,  larga  nihilominus  argumenta 
discrimini  evincendo  se  offerunt.  Inter  ipsam  enim  cu- 
tis externae  affectionem,  aut  in  ulteriori  tamen  morbi, 
crebris  acerbisque  artuum  doloribus  vexantis,  decursu, 
fauces  iam  eadem  mala  patiuntur,  dum  uvula,  tonsillae, 
velumque  palatinum  maculosa,  tuberibusve  aspera,  tan- 
demque  pessimis  ulcusculis  obsita  cernuntur,  quae  ad  vi- 
cina ossa  penetrantia,  palatum  durum,  vomerem  ossaque 
nasi  carie  exedunt.  Collabescit  itaque  nasus,  oriturque 
vox  nasalis,  tenuis,  quin  loquela,  difficulter  intelligenda, 
tandem  ob  organorum  plenam  destructionem  penitus 
ab  olitur.  — 


*)  I.  Gislesen  , diss.  inaug.  de  elephantiasi  Norvegica.  Haf- 
niae  1785. 

C.  F.  Alander  , diss.  inaug.  de  morbo  cutaneo  luem  vene- 
ream  consecutivam  simulante.  Upsaliae  1806.  p.8* 

I.  Vougt,  diss.  inaug.  sistens  observationes  in  exanthema 
arcticum  vulgo  Radesyge  dictum,  — Gryphiae  1811.  pp.  8* 
et  17.  , 

Porro,  ut  Holstius  refert,  capilli  aliarumque  etiam 
partium  crines  defluere  solent,  quidquod?  digitorum  ar- 
ticuli carie  soluti  interdum  secedunt.  Atqui  haec  mala, 
maiori  nonnisi  morbi  gradui  accedentia,  non  certa  ideo 
differentiae  signa  reddere,  si  quis  est,  qui  dicat,  ei  et 
respiciendum  adiicio,  nunquam,  quantum  legisse  memini, 
ad  tantam  vastitiem  cutanea  in  hoc  morbo  tubercula  evehi, 
nostroque  in  casu  ulceris  margines,  siquidem  inaequales, 
et  ut  ipsa  tumoris  substantia  duras,  non  tamen  tumidas 
fuisse,  pus  vero  nec  tam  pravae,  qualis  describitur,  fuisse 
indolis,  nec  eiusmodi  foetorem  spirasse;  sicuti  et  conta- 
giosa morbi  leprosi  vis  a malo  nostro  aliena  abfuit. 

Altero  quasi  loco  de  morbi  syphilitico  verba  facienda 
sunt,  qui  quamvis  quoad  naturam  suam  impetiginum  in 
classem  proprie  non  pertineat,  non  ita  raro  tamen  impe- 
tigines aliasque  cutis  deformationes  producit,  quae  varia, 
pro  variis  rerum  conditionibus,  forma  indutae,  nunc  mani- 
festiores nunc  obscuriores  magisque  reconditas  originis 
notas  reddunt.  Verum  enim  vero  hoc  malum,  de  quo 
agimus,  syphiliticum  fuisse,  nulla  parentibus  fide  habita, 
qui  nunquam  illa  lue  sese  affectos  fuisse  constanter  asse- 
verarent, ipse  genuinus  morbi  venerei  progrediendi  modus 
ulcerumque  a nostra  discrepans  forma  refutat.  Exortam 
enim  post  locales  affectiones  universalem  luem  laesae  de- 

mum  fauces  nuntiant,  raroque  accidit*),  ut  cutis  affectio- 
nes, plerumque  quidem  eas  excipientes  morbique  invete- 
rati comites,  aut  certe  cum  iis  synchronae,  faucium  af- 
fectiones praegrediantur.  Quodsi  in  eo  decursu  moderando 
ac  mutando  multum  quidem  temperamento  constitutioni, 
coelo,  veneni  viribus,  locisque  primo  affectis  dandum  sit, 
hisce  conditionibus  bene  pensitatis,  tantum  abesse  milii 
videtur,  ut  insolitae  talis  morbi  formae  evolvendae  ratio- 
nem continuerint,  ut  potius  glandularum  lymphaticarum 
tumores  vastasque  exulcerationes  ex  venerea  infectione  or- 
turas fuisse  credam,  quum  habitum  scrophulosum , quem 
cum  sororibus  infans  liereditaverat,  ea  in  re  periculosis- 
simam cum  syphile  complicationem  ingredi  tot  experien- 
tissimorum  medicorum  scriptis  constat.  Sed  non  modo 
deflectens  a solita  syphilis  via  morbi  nostri  incessus,  non 
modo  suspectorum  aliorum  symptomatum,  luem  comitan- 
tium, absentia,  quin  et  ipsius  ulceris  aspectus  syphiliti- 
cae affectionis  suspicionem  penitus  tollit.  Ulcera  enim 
syphilitica  vel  cum  macula  intense  rubra,  quae  in  pustu- 
lam seroso  latice  impletam,  elevata  rumpitur,  vel  cum  tu- 
berculo rubicundo,  quod  ruptum  excoriatur,  incipiunt, 
orisque  rubris,  dentatis,  serpentinis,  et  fundo  lardaceo, 
materia  alba,  compacta,  eaque  singularem  foetorem  sparr 
gente,  obtecto  gaudent. 


*)  A.  G.  Richter,  1.  c.  Bd.  V,  p.  236. 

Quum  'pertractatos  hucusque  morbos  et  suae  indolis  et 
formae  ratione  nostro  a casu  discrepasse  viderimus,  liceat 
mihi,  ut  quae  de  eius  natura  cogitaverim  proferam  atque, 
communicem.  In  indaganda  quidem  ea  atque  cognos- 
cenda tria  praesertim  momenta  attentione  digna  mihi  vi- 
dentur, primum  scrophulosa  infantis  constitutio,  dein 
causae  morbi  occasionales,  et  denique  ipsae  eae  deforma- 
tiones, quas  sectio  nobis  aperuit ; quorum  proximum,  ut 
quod  ceterorum  vim  magis  illustret,  prius  recensendum  est. 
Quodsi  ad  ea,  quae  sectio  exhibuit,  animum  attendimus, 
fugere  nos  nequit,  propriam  huius  morbi  sedem  in  tela 
cellulosa,  et  praesertim  subcutanea  positam  fuisse,  hanc- 
que  inde  telam  eo  modo  vitiosam  exstitisse,  ut,  volumine 
aucto,  in  maiorem  cohaerentiae  gradum  increverit;  sub- 
stantiam enim  muscularem,  quam  in  facie  correptam  et 
aeque  mutatam  memoravimus,  serius  demum  morbosa  af- 
fectione participasse,  in  aprico  est,  quum  genae  tumores, 
qui  postea  in  unum  coaluerant,  in  cute  quasi  incepissent, 
et,  priusquam  ad  tantam  magnitudinem  ascenderant,  ae- 
que mobiles  reperirentur,  ac  ceteri  extremitatibus  insiden- 
tes. Ex  hac  etiam  callosa  fere  contextus  cellulosi  duritie 
explicatu  non  est  difficile,  neque  tumores,  neque  faciei 
ulcus,  quamvis  latum  ita  et  profundum,  fere  unquam  do- 
lorem excivisse.  Hancque  ipsam  vero  morbosam  telae 
mucosae  formationem,  qualem  sectio  exhibuit,  cum  ea 
comparantes,  quae  in  morbo  sub  nomine  indurationis  te. 

lae  cellulosae , Skin  bound , induration  da  tissil  cellulaire 
cognito,  reperitur,  negare  non  possumus,  ita  exacte  utram- 
que congruere,  ut  generaliori  quidem  respectu  noster 
casus,  siquidem  non  certae  cuidam  morborum  speciei  ad- 
scriptus  pareat,  illo  nomine  significari  mereatur.  Liceat 
hac  occasione  verba  innectere,  quae  Hornt*)  de  illo  statu 
facit:  ((Wenn  raan  die  Haut  an  den  verliarteten  Stellen 
durchsclrnitt , so  zeigte  sie  sicli  merklich  verdickt,  zuwei- 
len  5 bis  4 mal  dicker  wie  die  Haut  welch»  die  bennch- 
barten  Tbeile  tiberzog.  Die'  Textur  der  Haut  scliien  un- 

gleich  harter  und  fester  ols  im  natiirliclien  Zustande  zu 
sein  und  beim  tiefern  Einschneiden  lief  eine.  wassrig  lym- 
phatische  Feuclitigkeit**)  in  bedeutenaer  Menge  heraus, 
‘welclie  bald  dicldich  eiterartig,  bald  lympliatiscli  erschien. 
In  eini^ren  Fallen  fand  man  noch  unter  der  Haut  eine  be- 
deutende  Menge  Fett  von  fester  korniger  Beschaffenheit.’’ 
— — Qua  analogia  perducti,  cum  cetera  huius  morbi 
phaenomena  perscrutamur,  v.  c.  tumorem,  duritiem,  par- 


*)  Horn  Archiv  d.  pract.  Medicin  und  Clinik.  Berl.  1810,  p, 
125.  — 

**)  Lymphatici  laticis,  cuius  aliquot  guttas  profluentes  vidimus, 
in.  dissecatione  profluvium  Angliae  praecipue  medici  non 
observarunt  , cuius  rei  causam  illustr.  Meckel  (1.  c.,  p.  16.) 
in  maiorem  eius  coagulabilitatem  fert. 

tiumque  induratarum , ut  a quibusdam  auctoribus  descri- 
bitur, colorem,  in  his  etiam  similitudinem  locutu  habere 
fatendum  est.  In  variis  enim  corporis  partibus  praecipue 
autem  in  extremitatibus,  genis  ac  pube,  cutis  induratur 
ac  tumet,  ita  ut  extremitates,  potissime  inferiores,  incur- 
avtae  esse  nonnunquam  videantur,  pedumque  plantae 
convexae  appareant  5 paries  induratae  ex  digiti  pressione 
foveam  non  relinquunt,  et  colore  purpureo,  violaceo,  in- 
terdum quidein  et  pallido  subflavo  tinguntur*).  — 

Nihilominus  tamen  tantum  abest,  ut  strictiori  sensu 
casum  nostrum  telae  cellulosae  indurationi  adnumerem? 
ut  potius,  cum  nulli  morborum  speciei  eundem  respon- 
dere mihi  persuadeam,  mutationum  morbo  productarum 
ratione  habita , sub  generaliori  tantum  illo  titulo  eum  com- 
plecti velim.  Etiamsi  enim  rariora  a scriptoribus**)  exem- 
pla notata  invenimus,  in  quibus  infestissimum  hunc  neo- 
natis morbum  post  vehemens  corporis  refrigerium  adultos 


*)  I.  W.  H.  Conradj,  Grundrifs  der  Pathologie  und  Thera - 
pie.  Marburg  1819-  Th.  II.  p.  562. 

**)  A.  Henke,  Handh.  zur  Erkenntnifs  und  Heilung  d.  Kin - 
derkrankheiten.  Frankf.  a.  M.  I8i8v  Bd.  I,  p.  198- 

Hufel.  u.  Himly  lournal  d.  prakt.  Heilh.  u.  TYundarz- 
neik.  Berlin  1809,  Stiiek  V.  May. 


etiam  invasisse  allegatur,  eadem  tamen,  tum  loci  affecti 
ambitu,  tum  morbi  ipsius  decursu,  ita  a nostro  differunt, 
ut  cum.  eodem  nequaquam  componi  queant. 

Verum  enim  vero  si  ad  inquirendam  et  investigandam 
morbi  naturam,  constitutionem  puellae  propriam  respicere 
placeat,  in  scropliulosa  eius  diathesi  liuius  mali  seminium 
absconditum  fuisse,  non  est,  quod  dubitemus,  nec  abso- 
num videbitur,  quod  idem,  tametsi  nulla  conglobatarum 
glandularum  vitia  occucurrerint,  pro  singulari  scropliularum 
progenie  et  modificatione  habeamus.  Ne  igitur  enume- 
randis diversissimis  virorum  doctissimorum  theoriis,  qui- 
bus ad  explicandam  telae  cellulosae  indurationis  pathoge- 
niam  operam  navarunt,  dum  alii  ex  spasmo  telae  cel- 
lulosae tonico  alii  ex  imminuta  vi  vitali  et  praesertim 
cutis  functione  turbata,  aliique  aliunde  causas  repete- 
rent, tempus  inutiliter  teramus,  cum  eaedem  nostrum  in 
casum  minus  applicandae  sint,  non  diutius  reticendum 
arbitramur,  causam  huius  indurationis  proximam  in  inflam- 
matoria quadam  irritatione  quaerendam  fuisse,  quae  in  scro- 
phulosis  constitutionibus  tam  saepe  obvia  crebrius  etiam, 
quam  ipsa  inflammatio  indurationes  gignit  atque  alit.  Quod 
eo  probabilius  videbitur,  dum  localium  nostrae  aegroiae 
affectionum  originis,  incrementi  et  in  suppurationem  exitus 
non  obliti,  earum  mutationum  memores  sumus  , quas  vera 
scrophulosorum  individuorum  inflammatio,  in  induratio- 
nem  pronissima,  producit,  qua  de  re  virorum  celeberri- 

morum  testimonio  uti  liceat*):  les  inflammatious  depert- 
dantes  d’une  diathese  scrophuleuse  sont,  qlus  que  toutes 
les  autres,  disposees  a se  terminer  par  induration;  chez 
les  scrophuleux,  les  puissances  de  la  vie  paraissent  n’a- 
voir  pas  assez  d’intensite  pour  procurer  une  franch  sup- 
puration.  Alors  on  voit  que  le  tissu  de  la  partie  qui  a 
ete  enflammee  est  grisatre,  lardace,  dur  et  engorge.  II 
conserve  cette  apparence  pendent  un  temps  plus  ou  moins 
long,  et  souvent  durant  bien  des  annees.  Mais  quelque- 
fois  un  nouveau  travail  commence  et  la  suppuration  s’jr 
etablit,  ou  le  cancer  se  declare”. 

In  irritatione  inflammatoria  non  secus  ac  in  aperta  in- 
flammatione lymplia  coagulabilis  in  partis  substantiam  in- 
funditur, quae  interstitiis  impletis  singulas  eius  - particulas 
conglutinat  quasi  unamque  in  massam  redigit,  cuius  quo 
maior  quantitas  extravasata  est,  eo  maior  temporis  decursu 
in  veram  telae  cellulosae  compagem  sese  mutandi  proclivi- 
tas animadvertitur**).  Nec  vero  absimile  est  faciei  mus- 
culos propter  prolicitam  hoc  modo  lymphae  extravasatio- 
nem et  stagnationem  metamorphosin  dictam  subiisse;  dum 


*)  Dictionaire  des  Sciences  medicales,  1818»  Tome  24.,  p.387* 

**)  I.  F.  Meckel  , Handb.  d.  patholog.  Anatomie.  Th.  II, 
Abth.  2,  p.  26. 

partirn  functione  prohibita,  partim  mutata  nutritione*) , 
in  prius  quasi  formationis  stadium  regrederentur. 

Quam  tamen  illam  inflammatoriam  irritationem  sive 
scrophulosi  virus,  quod  quidam  statuunt,  illis  in  locis  de- 
positio, sive  alius,  isque  incognitus  nobis  stimulus  pri- 
mam ei  ansam  dederit,  cum  scrophulosa  saltem  infantis 
dispositione  intimo  nexu  fuisse,  descriptique  mali  exti- 
tisse  auctorem,  praeter  analogam,  quam  modo  lauda- 
vimus, ex  vera  scrophulosorum  inflammatione  mutationem, 
tum  aliarum  causarum  absentia  , tum  eorum  potissime 
momentorum  praesentia  probat,  quorum  influxu  habitui 
scrophuloso  magis,  explicando  talique  metamorphosi  pro- 
vocandae occasio  larga  daretur.  Nam  qualecunque  fuerit 
exanthema , quo  quarto  aetatis  anno  puella  laboraverat,  ad 
scrophulosam  certe  dispositionem  evolvendam,  id,  quod 


*)  Hbusinger  (1.  c.  p.  IOO)  ait:  lceben  so  merkwufdig  istes , wie 
cnge  die  Thdtigkeit  eines  Organs  mit  dem  Gewebe  desselben 
verbunden  ist;  cin  nicht  gebrauchter  Muskel  wird  z.B.ivie- 
der  zum  Bildungsgewebe,  dagegen  entwickeln  sicli  Gewebe 
durch  den  Gebrauch  der  Theile , ein  viel  gebrauchter  Muskel 
wird  reicher  an  Fasern , Schleimbeutel  entwickeln  sicli  an  den 
Selinen  viclgcbrauchter  Muskeln  “et  paulo  inferius”  dic  aller- 
hdujigste  Metamorphose  der  Gewebe  wird  bedingt  durch  das 
verschiedene  Verhaltnijs  der  Gcjdfse , und  des  Bluts  in  den 
Geweben.  . 

post  plurimos  eiusmodi  morbos  deprehendimus,  non  pa- 
rum fecisse  videtur,  ut  ex  scrophulosa  impetigine,  quae 
non  ita  multo  post  caput  obduceret,  satis  manifestatur. 
Quae  quamvis  impetigo  non  magis,  quam  succedentes  ce- 
terarum partium  affectiones,  universali  corporis  cachexia 
producta  esset,  vix  tamen  dubito,  quin  celeri  fuga,  quam 
abscissis  comis  parabat,  aliquid  contulerit,  ut  forma  qui- 
dem deflectens  malum,  sed  quoad  naturam  idem,  alios 
cutis  locos  serius  occuparet. 

Interim  in  eo  bonam  culpae  partem  in  propriam  for- 
tasse cutis  organisationem  in  relictam  ab  exanthemate 
cutis  debilitatem,  et  ipsas  sordes  in  quibus  eiusmodi 
homines  vitam  degunt,  ferre  debemus,  — Verum  enim 
vero  si  perpendimus,  aegrotam  infantiles  annos  egisse,  in 
quos  propter  laxiorem  telam  cellulosam  ceteris  paribus 
eiusmodi  deformationes  facilius  incidunt,  eamque  adeo  in 
tali  aetatis  periodo  fuisse  versatam , qua  habitus  scrophu- 
losus  magis  magisque  evolvi  solet,  potius  etiam  haec  sen- 
tentia firmari  et  comprobari  videtur. 

Et  ex  hac  scrophulosi  mali  indole  cetera  quoque  phae- 
nomena, ut  crustarum  formatio*),  imo  et  totus  morbi 
decursus  facillime  explicari  possunt.  — — 

*)  A.  G.  Richter,  spec.  Therap. , B.w.  p-37> 

